**ՀՀ ՏԱՎՈՒՇԻ ՄԱՐԶՊԵՏ ԱՐՄԵՆ ՂՈՒԼԱՐՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԿԱՆԱՆՑ ՄԻՋԱԶԳԱՅԻՆ ՏՈՆԻ` ՄԱՐՏԻ 8-Ի ԱՌԹԻՎ**

Սիրելի կանայք ու աղջիկներ, մայրեր ու քույրեր

Ջերմորեն շնորհավորում եմ Ձեզ մարտի 8-ի` Կանանց միջազգային օրվա կապակցությամբ: Գարնանաբույր տոնի առթիվ մաղթում եմ Ձեզ առողջություն, անսահման սեր, հաջողություններ աշխատանքում ու կյանքում:
Գարնան առաջին այս գեղեցիկ տոնը ևս մի հաճելի առիթ է մեծարելու ու գնահատելու կնոջը, արժևորելու նրա դերակատարությունը ընտանիքում ու հասարակական կյանքում: Թեպետ փոխվել են ժամանակները, և այսօր կինը տղամարդու կողքին կարող է զբաղեցնել պաշտոն ու դիրք, զբաղվել ձեռներեցությամբ, սակայն բոլոր ժամանակներում էլ հայ կինը, հավատարիմ իր նկարագրին, միշտ էլ եղել է հոգևոր ու ազգային արժեքների ու ավանդույթների կրողն ու փոխանցողը ընտանիքում, ընտանեկան ջերմության ու ամրության պահապանը, ծառայել ընտանիքի բարօրությանը: Անգնահատելի է նրա դերը սերունդների հայեցի դաստիարակության ու կրթության գործում:
Թող որ այս տոնը ուրախություն ու բերկրանք բերի Ձեզ, թանկագին կանայք, եղեք միշտ գեղեցիկ ու երջանիկ: Փառք ու պատիվ Ձեզ:

ԱՐՄԵՆ ՂՈՒԼԱՐՅԱՆ
ՀՀ Տավուշի մարզպետ